Paradise-papirerne

Paradise Papers er en stor læk på 13,4 millioner dokumenter fra de to selskaber Appleby i Bermuda og Asiaciti Trust i Hongkong samt 19 selskabsregistre.

Papirerne er blevet lækket til den tyske avis Süddeutsche Zeitung, som har videreformidlet dem til et internationalt konsortium af undersøgende journalister.

Dokumenterne afslører, hvordan en lang række meget rige mennesker og selskaber har placeret deres investeringer i skattely.

Blandt de afslørede personer er den amerikanske handelsminister, Wilbur Ross, musikerne Bono fra U2 og Madonna samt den engelske dronning, Elizabeth den 2. Der er også 140 danskere blandt navnene i de lækkede papirer.

Det er ikke nødvendigvis ulovligt at placere sine investeringer i et skattely. Sådanne sager vil i sidste ende skulle afgøres ved en domstol.